section_heading: Liverpool
paragraph_text: Nakon pet godina igranja za Cardiff City, Toshack je 11. studenog 1970. potpisao za Liverpool. Igrač je već tada nastupao za velšku reprezentaciju a klub je za njega platio 110.000 GBP. Toshack je za novi klub debitirao već za tri dana u prvenstvenoj utakmici protiv Coventry Cityja na Anfield Roadu. Svoj prvi pogodak za Liverpool, igrač je postigao u gradskom derbiju protiv Evertona. Redsi su taj dvoboj dobili s 2:0 a Toshack je zabio drugi gol u 76. minuti.